钦定古今图书集成/明伦汇编/闺媛典/第049卷 > 赵六妻罗氏
## 钦定古今图书集成/明伦汇编/闺媛典/第049卷 > 赵六妻罗氏

按《嘉兴府志》：“罗氏名爱卿，元末名妓也。容貌才艺，独
擅一时，性识通敏，工诗词，同郡世家子赵六纳焉。爱
卿执妇道甚恭。居二年，赵子入都求官，留爱卿奉母。
未几母疾，爱卿孝事甚谨，母颇德之。母没，哀毁逾常，
亲治丧葬甫三月。张士诚陷平江苗，军帅杨完者拒
之于嘉兴，不戢，军士大掠居民，赵室为刘万户所据”，
将纳爱卿。爱卿知不免，绐以甘言，潜入阁自缢死。